ભારતીય કાયદાઓ એવા છે જેમાં કાળાં નાણાંની શોધ કરવી બહુ આસાન નથી. એ ઉપરાંત SITને ટમ્સર્‍ ઑફ રેફરન્સ શું આપવામાં આવે છે અને ક્યાં સુધી જવા દેવામાં આવશે એ હજી સ્પક્ટ નથી. SITના માર્ગમાં અનેક જટિલતાઓ હોવા છતાં આટલી ઉચ્ચ સ્તરે ટીમની રચના થઈ છે અને સર્વોચ્ચ અદાલતના બબ્બે ન્યાયમૂર્તિ તપાસનું નેતૃત્વ કરવાના છે એ પોતે એક આશાસ્પદ ઘટના છે. એ ઉપરાંત SITમાં રિઝર્વ બૅન્કના ડેપ્યુટી ગવર્નર, RAW, IB, CBI, ED, CBDTના અધ્યક્ષ અને રેવન્યુ સેક્રેટરી સભ્ય હશે. વળી ન્યાયમૂર્તિ પસાયત પોતે ચાર્ટર્ડ અકાઉન્ટન્ટ છે એટલે તેમનું નાણાકીય જગલરીનું જ્ઞાન પણ ઉપયોગી થઈ શકે છે. નાણાકીય વ્યવહારના આટલા એક્સપટ્ર્સ SITમાં છે ત્યારે એમાંથી કંઈક નીકળશે એવી આશા બંધાય છે.